36107558b30a483c76308f37d116bcdc
Hej Bolius


Vi har fået monteret nye plastvinduer og døre i september 2017.


Under den nederste gummiliste udvendig er der tydelig vanddråber og begyndende sorte pletter, som vi tror er skimmelsvamp. Har talt med firmaet  der blot henviser til mere udluftning, men det svar er vi ikke helt tilfredse med, da vi udlufter vores hus dagligt.


Håber at få et godt råd fra Bolius.


Nye vinduer, nu er der vanddråber og sorte skimmelpletter ved tætningslisten?
bolius.dk
2021.17
Hej


Du skriver at det er udvendig du oplever vanddråber og sorte pletter.


Jeg regner med det er en skrivefejl og at du mener indvendigt at du oplever fugtproblemerne.


Vanddråberne er sandsynligvis kondens og det er kommet fordi der er blevet mere tæt inde i jeres bolig. Det er et ret normalt at man oplever dug og kondens indvendigt på vinduerne når man får nye vinduer. Det er fordi huset bliver mere tæt. Og det er jo egentligt positivt, at der ikke er så meget træk.


Men det kræver mere udluftning. I skal lufte ud 3 gange dagligt, med gennemtræk, for at undgå at der dannes kondens. Så det er rigtig nok som fabrikanten skriver, der skal luftes mere ud. Og i skal tørre vandet op fra listerne for at undgå skimmelvækst.


Du kan læse mere i denne artikel: [Dug og kondens på vinduer](https://www.bolius.dk/dug-og-kondens-paa-vinduer-18356/)

 og på dette tidligere svar: [Dug og kondens på nye vinduer, selvom vi følger alle jeres rå om udluftning](http://https://www.bolius.dk/dug-og-kondens-paa-nye-vinduer-selvom-vi-foelger-alle-jeres-raad-om-udluftning-43470/)

